

**Zariadenie pre seniorov v Trnave, T. Vansovej č. 5 , 917 01 Trnava**

**CIELE, VÍZIE A PLÁN AKTIVÍT**

**ZARIADENIA PRE SENIOROV V TRNAVE**

**S VYBRANÝMI SKUPINAMI PRIJÍMATEĽOV SOCIÁLNYCH SLUŽIEB**

**V SPOLUPRÁCI S MESTOM TT A SÚČINNÝMI ORGANIZÁCIAMI V TT**

V rámci *komunitného plánovania sociálnych služieb v meste Trnava* a v súlade s *Komunitným plánom na roky 2021 – 2026* predstavujeme naše ciele a vízie deinštitucionalizácie a implementovania štandardov kvality sociálnych služieb, za účelom skvalitnenia života seniorov, ale aj ostatných prijímateľov sociálnych služieb **na rok 2022**.

**Ciele:**

1. sprístupnenie sociálnych služieb všetkým potenciálnym prijímateľom sociálnych služieb a širokej verejnosti,
2. skvalitnenie života seniorov v ZPS Trnava,
3. skvalitnenie života seniorov - využívajúcich sociálne služby v denných stacionároch, v interakcii so ZPS Trnava,
4. skvalitnenie života seniorov, ktorí sú v procese abstinencie, v interakcii so ZPS Trnava,
5. skvalitnenie života seniorov – závislých od omamných látok, alkoholu, v interakcii so ZPS Trnava,
6. skvalitnenie života seniorov - sociálne vylúčených, v interakcii so ZPS Trnava,
7. v rámci spoluzávislosti – poskytnutie pomoci pri riešení problémov členov rodiny so závislým / abstinujúcim seniorom, v interakcii so ZPS Trnava,
8. plánovanie vzájomnej interakcie medzi vybranými prijímateľmi sociálnych služieb, s dôrazom na význam svojpomoci.

**Vízie**:

Cieľ 1:

* plánovanie „dní otvorených dverí“ na ½ ročnej báze,
* aktívne využívanie sociálnych sietí na predstavenie ponuky sociálnych služieb a voľnočasových aktivít,
* vytvorenie rehabilitačného denného centra, ktoré bude prístupné pre všetkých prijímateľov sociálnych služieb, s ponukou lymfodrenážnej masáže, elektrozdvihákov pre imobilných prijímateľov – pre zlepšenie funkcií svalstva a motoriky,
* výstavba „zimnej záhrady“ v exteriéri ZPS pre všetkých prijímateľov sociálnych služieb, v ktorej bude knižnica, posedenie s plynovými ohrievačmi, mobilná záhradka, ktorá bude využívaná aj pre imobilných prijímateľov, prípadne miestom, kde sa môžu realizovať stretnutia abstinujúcich prijímateľov a členov ich rodín, za účelom posilňovania abstinencie, pomoci a podpory pre členov rodiny závislého prijímateľa,
* canisterapeutické centrum, ktoré bude prístupné pre všetkých prijímateľov sociálnych služieb,
* pravidelné šachové turnaje, organizované s ďalšími organizáciami mesta Trnava.

Cieľ 2:

* SMART edukácia prijímateľov sociálnych služieb, pomocou využívania tabletov – v spolupráci so sociálnymi pracovníkmi a inštruktormi sociálnej rehabilitácie,
* Vytváranie „tématických voľnočasových skupín“, zložených z prijímateľa, sociálneho pracovníka, človeka „z vonku“ (študent strednej / vysokej školy / dobrovoľník / deti z CDR / deti so špeciálnymi potrebami / človek z výkonu trestu..). Každá skupina bude tématicky zameraná na určitú záľubu (šachy, turistika, história, šport..) a budú spoločne vytvárať program aktivít, na ktorom budú participovať všetci členovia skupiny, vždy na každý mesiac vopred.
* Plán aktivít na zlepšenie motoriky, pamäte, komunikačných zručností, prostredníctvom vytvorenia canisterapeutického centra,

využívania fyzioterapeutických pomôcok v rehabilitačnom centre,

realizovania aktivít, s využitím virtuálnych programov na cvičenie pamäte,

realizovania aktivít na zblíženie a prehĺbenie vzťahov mladších generácií so seniormi.

Cieľ 3:

* Plán aktivít, ktorých cieľom bude vzájomná interakcia medzi prijímateľmi v ZPS a prijímateľmi z denného stacionára (po dohode s vedúcim stacionára)

Cieľ 4:

* Vytvorenie „bezpečného miesta“ (zimná záhrada v exteriéri, spoločenská miestnosť v interiéri ZPS) pre realizovanie komunít abstinujúcich prijímateľov ZPS a prijímateľov z vonku.

Cieľ 5:

* Vytvorenie postupu - v procese potenciálneho umiestnenia žiadateľa sociálnych služieb, závislého na alkohole / omamných látkych - do ZPS Trnava (krízová intervencia so žiadateľom » sanácia » proces liečby » doliečovací proces) v spolupráci so zariadeniami krízovej intervencie a participáciou ZPS Trnava na celom procese.

Cieľ 6:

* Vytvorenie plánu aktivít pre prijímateľov sociálnych služieb v ZPS Trnava, v interakcii so sociálne vylúčenými prijímateľmi – formou zážitkových prednášok, dobrých rád, výletov, za účelom motivácie potenciálnych prijímateľov začleniť sa do spoločnosti.

Cieľ 7:

* Vytvorenie plánu pravidelných komunít pre členov rodín so závislým / abstinujúcim prijímateľom sociálnych služieb, za účelom podpory a pomoci pri spoluzávislosti.

Cieľ 8:

* Vytvorenie plánu aktivít na podporu interakcií medzi vybranými prijímateľmi sociálnych služieb, s dôrazom na rozvoj svojpomoci – na základe prežitých skúseností dokáže pomôcť prijímateľ druhému prijímateľovi, v rámci sily motivácie je to viac uveriteľné a dokázateľné.

…………………………

Mgr. Anna Menkynová

poverená riaditeľka ZPS Trnava